Charlie Barnet

Charles Daly Barnet (16. lokakuuta 1913 New York – 4. syyskuuta 1991 San Diego, Kalifornia) oli yhdysvaltalainen jazzsaksofonisti, säveltäjä ja orkesterinjohtaja. Hänen merkittävimmät äänityksensä olivat ”Skyliner”, ”Cherokee”, ”Wrong Idea”, ”Scotch and Soda” ja ”Southland Shuffle”. Hän aloitti äänittämisen jo vuonna 1933, mutta suurimman suosionsa hän saavutti vuoden 1940 vaiheilla esittäessään Ray Noblen sanoittaman iskelmäversion ”Cherokeesta”. Vuonna 1944 hän esitti toisen suuren hittinsä ”Skylinerin”. Hän siirsi 1940-luvulla musiikkinsa painopisteen swingistä bebopiin. Hän oli Count Basien ja Duke Ellingtonin suuri ihailija.

Vuonna 1949 Barnet jäi eläkkeelle saatuaan suuren perinnön ja jäi pois päivän musiikista.

Aiheesta muualla 
 nettisivu Charlie Barnet 

Yhdysvaltalaiset jazzsaksofonistit
Vuonna 1913 syntyneet
Vuonna 1991 kuolleet